CELEX: 62019TN0295
Language: hu
Date: 2019-05-03 00:00:00
Title: T-295/19. sz. ügy: 2019. május 3-án benyújtott kereset — Klymenko kontra Tanács

2019.6.24.   
            
            
               HU
            
            
               Az Európai Unió Hivatalos Lapja
            
            
               C 213/80
            
         
      2019. május 3-án benyújtott kereset — Klymenko kontra Tanács
      (T-295/19. sz. ügy)
      (2019/C 213/77)
      Az eljárás nyelve: francia
      
         Felek
      
      
         Felperes: Oleksandr Viktorovych Klymenko (Moszkva, Oroszország) (képviselő: M. Phelippeau ügyvéd)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa Oleksandr Viktorovych Klymenko keresetét elfogadhatóak;
               
            
                  —
               
               
                  semmisítse meg az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról szóló, 2019. március 4-i (KKBP) 2019/354 tanácsi határozatot;
               
            
                  —
               
               
                  semmisítse meg az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 208/2014/EU rendelet végrehajtásáról szóló, 2019. március 4-i (EU) 2019/352 tanácsi végrehajtási rendeletet;
               
            
                  —
               
               
                  a Törvényszék eljárási szabályzatának 87. és 91. cikke alapján az Európai Unió Tanácsát kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első, az indokolási kötelezettség megsértésre alapított jogalap, amennyiben a megtámadott jogi aktusokat nem kellően indokolták.
               
            
                  2.
               
               
                  A második, az uniós jog alapelvei által — az Európai Unió Alapjogi Chartájának 47. cikkében, valamint az emberi jogok és alapvető szabadságok védelméről szóló európai egyezmény 6. és 13. cikkében — biztosított védelemhez való jog és hatékony bírói jogvédelemhez való jog megsértésére alapított jogalap.
               
            
                  3.
               
               
                  A harmadik, a jogi alap hiányára alapított jogalap, mivel az Európai Unióról szóló szerződés 29. cikke nem képezheti a felperessel szemben hozott korlátozó intézkedés jogi alapját.
               
            
                  4.
               
               
                  A negyedik, a nyilvánvaló értékelési hibára alapított jogalap, mivel a felperes azt igazoló bizonyítékokat hozott fel, hogy nem állt rendelkezésre a büntetőeljárást megalapozó kellő ténybeli alap.
               
            
                  5.
               
               
                  Az ötödik, a tulajdonhoz való jog megsértésére alapított jogalap, amely az uniós jog alapelve és azt az Európai Unió Alapjogi Chartájának 17. cikke, valamint az emberi jogok és alapvető szabadságok védelméről szóló európai egyezmény kiegészítő jegyzőkönyvének 1. cikke védi.